

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

**Bilješke uz Konsolidirane financijske izvještaje za**

**razdoblje od 01. siječnja do 31. prosinaca 2018. godine**

**Uvodna bilješka – podaci o obvezniku:**

Općina Starigrad

Trg Tome Marasovića 1

23244 Starigrad Paklenica

OIB: 52749374195

Matični broj: 02544300

Broj RKP-a: 35335

Šifra općine: 416

Razina: 23 – Konsolidirani proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9424070001841600009

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 87/08, 136/12 i 15/15) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17 i 112/18). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14).

Općina Starigrad ima jednog proračunskog korisnika i to **Dječji vrtić „Osmjeh“**, Jurja Barakovića 2a, 23244 Starigrad Paklenica.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika AOP 131, te rashodi kod Općine Starigrad na kontu 367 Prijenosi proračunskim korisnicima iz nadležnog proračuna za financiranje redovne djelatnosti AOP 234 u ukupnom iznosu od 651.241 kuna.

Financijskim izvještajem za razdoblje siječanj-prosinac 2018. godine ostvareni su konsolidirani ukupni prihodi i primici u iznosu od 12.551.678 kune i veći su za 1.481.480 kuna u odnosnu na prethodnu godinu. Zbrajanjem rashoda dobili su se konsolidirani rashodi i izdaci u iznosu od 11.365.175 kune što je za 14.113 kuna više nego prethodne 2017. godine.

Eliminiranjem unutar transakcija između općinskog proračuna i proračunskog korisnika ostvaren je višak prihoda nad rashodima u iznosu od 1.186.503 kune. U 2018. godinu prenesen je višak prihoda i primitaka u iznosu od 1.959.428 kune, tako da višak prihoda i primitaka raspoloživ u sljedećem razdoblju iznosi **3.145.931 kune**.

**Bilješke uz obrazac PR-RAS:**

Ukupno ostvareni prihodi poslovanja (AOP 001) u razdoblju od 01. siječnja do 31. prosinca 2018. godine iznose 12.086.161 kuna, od čega na Općinu Starigrad otpada 11.919.909 kuna, a na Dječji vrtić Osmjeh 166.252 kuna. Ukupno ostvareni rashodi poslovanja (AOP 148) u 2018. godini iznose 8.674.347 kuna, od čega 8.508.786 kuna otpada na Općinu Starigrad, dok 165.561 kuna otpada na Dječji vrtić Osmjeh.

Ukupno ostvareni Prihodi od prodaje nefinancijske imovine (AOP 289) iznose 465.517 kuna i cjelokupan iznos odnosi se na Općinu Starigrad. Ukupno ostvareni rashodi za nabavu nefinancijske imovine (AOP 341) iznose 2.609.369 kuna i cjelokupan iznos odnosi se na Općinu Starigrad.

Primici od financijske imovine i zaduživanja (AOP 410) nisu ostvareni ni kod Općine Starigrad, ni kod dječjeg vrtića Osmjeh. Ukupno ostvareni izdaci za financijsku imovinu i otplatu zajmova (AOP 518) iznose 81.459 kuna i cjelokupan iznos odnosi se na Općinu Starigrad.

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK****PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK****PRIHODA RASPOLOŽIVIH /ZA POKRIĆE** |
| Općina Starigrad  | 12.385.426 | 11.199.614 | 1.185.812 | 1.939.532 | 3.125.344 |
| Dječji vrtić Osmjeh | 817.493 | 816.802 | 691 | 19.896 | 20.587 |
| Eliminacija 367 i 671 | -651.241 | -651.241 |  |  |  |
| **UKUPNO:** | **12.551.678** | **11.365.176** | **1.186.503** | **1.959.428** | **3.145.931** |

**AOP 019 Stalni porezi na nepokretnu imovinu -** Prihodi po ovoj osnovi odnose se na porez na kuće za odmor u iznosu od 987.140,00 kn koji je znatno viši u odnosu na prethodnu godinu zbog ažurirane evidencije obveznika poreza na kuće za odmor. Navedeni prihod odnosi se na Općinu Starigrad.

**AOP 028 Porezi na korištenje dobara ili izvođenje aktivnosti -** Prihodi po ovoj osnovi odnose se na porez na tvrtku u iznosu od 7.195,00 kn koji je znatno smanjen u odnosu na prethodnu godinu s obzirom da je ukinut novim Zakonom o lokalnim porezima te su sredstva ostvarena naplatom potraživanja od prethodnih godina. Navedeni prihod odnosi se na Općinu Starigrad.

**AOP 049 Pomoći od međunarodnih organizacije te institucija i tijela EU -** U 2017. godini ostvareno je 69.000,00 kn i to su sredstva Europskog poljoprivrednog fonda za ruralni razvoj, dok u ovoj godini nisu ostvarene nikakve pomoći od međunarodnih organizacije te institucija i tijela EU.

**AOP 055 Tekuće pomoći proračunu iz drugih proračuna -** Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 765.356,00 što je niže od odnosu na prethodnu godinu s obzirom da su u prethodnoj godiniostvarena sredstva za isplatu šteta izazvanih elementarnim nepogodama. Navedeni prihod odnosi se na Općinu Starigrad.

**AOP 057 Pomoći od izvanproračunskih korisnika** - Prihodi po ovoj osnovi odnose se na sredstva dobivena od Fonda za zaštitu okoliša i energetsku učinkovitosti u iznosu od 60.000,00 kn za projekt Odlagališta otpada Samograd što je niže u odnosu na prethodnu godinu kada je ostvareno 102.500,00 kn. Navedeni prihod odnosi se na Općinu Starigrad.

**AOP 077 Kamate na oročena sredstva i depozite po viđenju -** Prihodi se odnose na kamate na depozite po viđenju kod OTP banke i niži su u odnosu na prethodnu godinu te iznose 811,00 kn. Navedeni prihod odnosi se na Općinu Starigrad.

**AOP 081 Prihodi iz dobiti trgovačkih društava, kreditnih i ostalih financijskih institucija po posebnim propisima -** Prihodi u ovoj godini nisu ostvareni, dok su prošle godine ostvari te su se odnosili na Raspodjelu neto dobiti po odluci skupštine društva Čistoća d.o.o. Zadar. Navedeni prihod odnosi se na Općinu Starigrad.

**AOP 086 Naknada za korištenje nefinancijske imovine -** Ova sredstva se odnose na prihode od spomeničke rente te su ostvarena u iznosu od 1.290,00 kn što je znatno više u odnosu na prethodnu godinu. Navedeni prihod odnosi se na Općinu Starigrad.

**AOP 089 Ostali prihodi od nefinancijske imovine -** Prihodi po ovoj osnovi odnose se na sredstva naknade za zadržavanje nezakonito izgrađenih zgrada. Trideset posto sredstva naknade je prihod lokalne samouprave na čijem se području nezakonito izgrađena zgrada nalazi i to je u 2018. godini ostvareno u iznosu od 70.449,00 što je znatno niže od odnosu na prethodnu godinu s obzirom na završetak navedenog procesa. Navedeni prihod odnosi se na Općinu Starigrad.

**AOP 113 Prihodi vodnog gospodarstva -** Prihodi po ovoj osnovi odnose se na 8 posto vodnog doprinosa naplaćenog na području Općine Starigrad kojeg doznačavaju Hrvatske vode sukladno Zakonu o financiranju vodnog gospodarstva i u 2018. godini iznosi 61.832,00 što je više od odnosu na prethodnu godinu. Navedeni prihod odnosi se na Općinu Starigrad.

**AOP 116 Ostali nespomenuti prihodi -** Prihodi po ovoj osnovi znatno su viši u odnosu na prethodnu godini prvenstveno zbog naplaćene godišnje naknade HT d.d. po rješenju HAKOM-a koja nije planirana proračunom, te evidentiranja neprepoznatih uplata iz inozemstva. Na Općinu Starigrad odnosi se iznos od 236.856 kn, a na DV Osmjeh 156.876 kn koji se odnose na prihode od naplaćenih usluga pružanja smještaja djece u vrtiću.

**AOP 163 Naknade za prijevoz, rad na terenu i odvojeni život** – Rashodi po ovoj osnovi odnose se na Općinu Starigrad u iznosu od 4.017 kn koji je na razini prošle godine, te na DV Osmjeh u iznosu od 20.001 kn koji su viši u odnosu na prethodnu godinu zbog većeg broja djelatnika (na zamjeni za rodiljne dopuste) koji nemaju prebivalište na području Općine Starigrad.

**AOP 170 Materijal i djelovi za tekuće i investicijsko održavanje** – Rashodi po ovoj osnovi su u cjelosti od DV Osmjeh i niži su u odnosu na prethodnu godinu iz razloga što u ovoj godini nije postojala potreba za navedenim materijalom.

**AOP 171 Sitni inventar i auto gume –** Rashodi po ovoj osnovi odnose se na Općinu Starigrad u iznosu od 5.236 kn koji se odnose na kupnju novih guma, a ostali iznos od 6.492 kn odnosi se na DV Osmjeh. Navedni rashodi niži su u odnosu na prehodnu godinu iz razloga što je u prethodnoj godini nabavljeno dosta sitnica za potrebe DV Osmjeh pa je u ovoj godini manja potreba.

**AOP 183 Ostale usluge -** Rashodi po ovoj stavci koji se odnose na Općinu Starigrad ostvareni u iznosu od 54.934 kn i viši su u odnosu na prethodnu godinu jer se na ovoj stavci sada knjiže troškovi obavljanja poslova utvrđivanja, evidentiranja, naplate, nadzora i ovrhe poreza na dohodak Ministarstvu financija Poreznoj upravi kojoj pripada naknada 1 % od ukupno naplaćenih prihoda, dok su rashodi koji se odnose na DV Osmjeh u iznosu 5.537 kn.

**AOP 190 Pristojbe i naknade -** Rashodi po ovoj stavci ostvareni su u znatno nižem iznosu u odnosu na prethodnu godinu iz razloga što je u prošloj godini podmireno preko 40.000,00 kn parničkog troška/sudskih pristojbi, te viši iznosi vodnih doprinosa za općinske objekte u procesu legalizacije. Navedeni rashodi odnosi se na Općinu Starigrad.

**AOP 192 Ostali nespomenuti rashodi poslovanja -** Rashodi po ovoj osnovi ostvareni su u znatno nižem iznosu u odnosu na prethodnu godinu jer je tada došlo do troška povećanja priključne snage za el. energiju i troškova lokalnih izbora kojih u 2018. godini nema. Navedeni rashodi odnose se na Općinu Starigrad.

**AOP 199 Kamate za primljene kredite i zajmove -** Navedeni izdaci odnose se na kamate kredita FRR-I-02/03 koji se plaća u godišnjim ratama s rokom dospijeća do kraja 2019. godine, a do odstupanja je došlo iz razloga što je u 2017. godini plaćeno pet rata otplate i kamate, dok je u 2018. godini četiri rate prema planu otplate, te je niži iznos kamata kako se bliži kraj otplate. Navedeni rashodi odnose se na Općinu Starigrad.

**AOP 262 Kapitalne donacije -** Rashodi po ovoj osnovi odnose se na sredstva koja se, sukladno odluci, doznačavaju za sufinanciranje izgradnje Centra za gospodarenje otpadom i ovise o zatraženim i odobrenim sredstvima tijekom provedbe projekta koja su ovoj godini znatno niža u odnosu na prethodnu godinu. Navedeni rashodi odnose se na Općinu Starigrad.

**AOP 292 Zemljište -** Prihodi se odnose na prodaju građevinskog zemljišta ostvarena u ovog godinii viši su u odnosu na prethodnu godinu iz razloga što je ostvarena naplata po ugovorima sa višegodišnjim rokom dospijeća. Navedeni prihod odnosi se na Općinu Starigrad.

**AOP 302 Prihodi od prodaje proizvedene dugotrajne imovine -** Prihodi po ovoj osnovi odnose se na prihode od ustupanja grobnih mjesta i ostvarena su znatno višem iznosu u odnosu na prethodnu godinu zbog poduzetih mjera naplate potraživanja. Navedeni prihod odnosi se na Općinu Starigrad.

**AOP 347 Nematerijalna imovina -** Rashodi su znatno viši u odnosu na prethodnu godinu jer su u ovoj godini izdvojena veća novčana sredstva za projektne dokumentacije za projekte čije ostvarenje će se u realizirati u narednim godinama (Vodovodna mreža Općine Starigrad, Odlagalište otpada Samograd, Vatrogasni dom, Izgradnja nogostupa, Sustav kanalizacije i pročišćavanja). Navedeni rashodi odnose se na Općinu Starigrad.

**AOP 359 Ostali građevinski objekti-** Rashodi su znatno niži u odnosu na prethodnu godinu jer je u prošloj godini započeto s radovima na projektu Plaža Jaz te je realizirano oko 80 posto navedenog projekta, dok je u ovoj godini završena ta faza realizacije te je započeta izgradnja sanitarnog čvora na navedenoj plaži. Navedeni rashodi odnose se na Općinu Starigrad.

**AOP 361 Uredska oprema i namještaj -** U ovoj godini nije bilo većih ulaganja u uredsku opremu i namještaj te je ostvaren niži iznos u odnosu na prethodnu godinu. Navedeni rashodi odnose se na Općinu Starigrad.

**AOP 370 Prijevozna sredstva u cestovnom prometu -** Do povećanja imovine po ovoj osnovi dolazi zbog nabave novog službenog osobnog automobila. Navedeni rashodi odnose se na Općinu Starigrad.

**AOP 384 Ulaganja u računalne programe -** U ovoj godini dolazi do većeg iznosa ulaganja u računalne programe zbog nabave potrebnih programa za računalo novog djelatnika. Navedeni rashodi odnose se na Općinu Starigrad.

**AOP 386 Ostala nematerijalna proizvedena imovina -** Do znatnog povećanja ove stavke dolazi iz razloga što je u ovoj godini izrađen veći broj prostorno planskih dokumenata, dok su se u 2017. godini samo realizirao dio sredstava za Izmjene i dopune prostornog plana. Navedeni rashodi odnose se na Općinu Starigrad.

**AOP 518 Izdaci za financijsku imovinu i otplate zajmova -** Navedeni izdaci odnose se na otplatu kredita FRR-I-02/03 koji se plaća u godišnjim ratama s rokom dospijeća do kraja 2019. godine, a do odstupanja je došlo iz razloga što su u 2018. godini plaćeno pet rata otplate, a u ovoj godini 4 rate sukladno planu otplate. Navedni izdaci odnose se na Općinu Starigrad.

**Bilješke uz obrazac Obveze:**

Stanje obveza na početku izvještajnog razdoblja je iznosilo 460.115 kuna, dok je povećanje obveza u izvještajnom razdoblju iznosilo 11.024.667 kuna. Podmirene obveze u toku izvještajnog razdoblja iznosile su 10.824.511 kuna, pa je stanje obveza na kraju izvještajnog razdoblja iznosilo 660.271 kuna. Obveze na kraju izvještajnog razdoblja uključivale su dospjele obveze u iznosu od 37.972 kune, te nedospjele obveze u iznosu od 622.298 kune

|  |  |  |  |
| --- | --- | --- | --- |
| **NAZIV** | **UKUPNE OBVEZE** | **DOSPIJELE OBVEZE** | **NEDOSPIJELE OBVEZE** |
| Općina Starigrad  | 607.004 | 37.972 | 569.032 |
| Dječji vrtić Osmjeh | 53.267 | 0 | 53.267 |
| **UKUPNO:** | **660.271** | **37.972** | **622.298** |

**Bilješke uz obrazac Rashodi prema funkcijskoj klasifikaciji:**

Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine kako slijedi:

|  |  |  |
| --- | --- | --- |
| **NAZIV** | **2017. godina** | **2018. godina** |
| Opće javne usluge | 1.867.727 | 1.962.538 |
| Obrana | 0 | 0 |
| Javni red i sigurnost | 382.700 | 579.000 |
| Ekonomski poslovi | 131.500 | 136.550 |
| Zaštita okoliša | 127.091 | 172.729 |
| Usluge unapređenja stanovanja i zajednice  | 7.210.103 | 6.745.291 |
| Zdravstvo | 30.999 | 15.086 |
| Rekreacija, kultura i religija | 241.192 | 420.256 |
| Obrazovanje | 1.081.332 | 1.047.775 |
| Socijalna zaštita | 176.114 | 204.490 |
| **UKUPNO** | **11.248.303** | **11.283.715** |

Rashodi za 2018. godini odnose se na rashode Općine Starigrad u iznosu od 10.466.915 koji su razvrstani pod opće javne usluge, javni red i sigurnost, ekonomske poslove, zaštitu okoliša, usluge unapređenja stanovanja i zajednice, zdravstvo, rekreacija, kultura i religija, obrazovanje i socijalna zaštite i rashode Dječjeg vrtića Osmjeh u iznosu 816.803 koji su razvrstani pod Obrazovanje.

**Bilješke uz obrazac Bilanca:**

Ukupna imovina u 2018. godini smanjena je u odnosu na prethodnu godinu i iznosi 270.901.204 kuna. Obveze su se u odnosu na početno stanje povećale i na dan 31. prosinca 2018. godine iznose 666.981 kuna (uključujući odgođeno plaćanje rashoda i naplaćene prihode budućeg razdoblja u iznosu 6.713 kuna), dok su vlastiti izvori smanjeni u odnosu na prethodnu godinu i iznose 270.234.222 kuna.

|  |  |  |  |  |  |
| --- | --- | --- | --- | --- | --- |
| **NAZIV** | **Nefinancijska imovina** | **Financijska imovina** | **Imovina** | **Vlastiti izvori** | **Obveze** |
| Općina Starigrad  | 258.478.758 | 12.309.731 | 270.788.489 | 270.174.773 | 613.715 |
| Dječji vrtić Osmjeh | 5.120 | 107.595 | 112.715 | 59.449 | 53.266 |
| **UKUPNO** | **258.483.878** | **12.417.326** | **270.901.204** | **270.234.222** | **666.981** |

**AOP 029 Ispravak vrijednosti prijevoznih sredstava -** Na navedenoj stavci dolazi do promjene zbog nabave novog službenog automobila u veljači 2018. godine, dok je stari službeni automobil sadašnje vrijednosti 0 kn prodan po procijenjenoj vrijednosti i na temelju izlaznog računa isknjižen iz poslovnih knjiga Općine Starigrad.

**AOP 064 Novac u banci i blagajni -** Navedena stavka odnosi se na novčana sredstva na računima i u blagajni. Kod Općine Starigrad stanje računa HR9424070001841600009 prema izvodu broj 266 od 31. prosinca 2018. godine iznosilo je 3.399.693,05 kn. Stanje deviznog računa na dan 31. prosinca 2018. godine (Izvod deviznog računa broj 30 od 18. prosinca 2018. godine) iznosilo je 205.087,63 kn. Stanje gotovog novca u blagajni na dan 31. prosinca 2018. godine (Blagajnički izvještaj od 27. prosinca 2018. godine) iznosilo je 4.934,24 kn. Kod Dječjeg vrtića Osmjeh stanje računa HR9223300031151277079 iznosilo je 26.651,00 kn, a stanje blagajne 18,00 kn.

**AOP 140 Potraživanja za prihode poslovanja -** Navedena potraživanja kod Općine Starigrad odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade. Potraživanja su niža u odnosu na prethodnu godinu zbog ispravka vrijednosti potraživanja sukladno odredbi Pravilnika o izmjenama i dopunama Pravilnika o proračunskom računovodstvu i računskom planu.Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 1.904.595,00 kn, a Porezna uprava Zadar obavlja poslove vezano za utvrđivanje i naplatu općinskih poreza.Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 3.799.947,00 kn,odnosno najvećim dijelom na potraživanja za komunalne doprinose zbog procesa legalizacije i njihova naplata očekuje se kroz narednu godinu. Potraživanja po osnovi komunalnih doprinosa iznose 2.517.755,00 kn. Općina Starigrad posjeduje zadužnice, a prije aktivacije zadužnica i prislinih naplata poslane su opomene i pisana obavijest vezano za izdana rješenja u procesu ishodovanja rješenja o uvjetima gradnje i potvrda glavnog projekta.Potraživanja za prihode od imovine iznose 1.203.471,00 kn i većina potraživanja odnosi se na potraživanja od zakupa i iznajmljivanja imovine, odnosno na zakup kampa iz prijašnjih godina u kojem je bio i sudski proces te presuda u korist Općine Starigrad, te se čeka naplata po toj osnovi u iznosu od 1.049.500,00 kn. Navedena potraživanja kod Dječjeg vrtiča Osmjeh odnose se na potraživanja za usluge vrtića u iznosu od 33.742,00 kn.

**AOP156 Ispravak vrijednosti potraživanja -** Člankom 37.a Pravilnikao izmjenama i dopunama Pravilnika o proračunskom računovodstvu i računskom planu propisani su uvjeti za provođenje ispravka vrijednosti potraživanja na kraju godine te je navedeno i provedeno i iznosi 2.803.566,00 kn kod Općine Starigrad, a kod Dječjeg vrtića Osmjeh nije provedeno s obzirom da ne postoje uvjeti za navedeno.

**AOP 157 Potraživanja od prodaje nefinancijske imovine -** Navedena potraživanja su niža u odnosu na prethodnu godinu zbog ispravka vrijednosti potraživanja, a odnose se na potraživanja za prihode od prodaje građevinskog zemljišta i potraživanja za prodane grobnice kod Općine Starigrad.

**AOP 163 Obveze –** Od ukupno navedenog iznos na obveze Općine Starigrad odnosi se iznos od 613.715 kn, a na obveze Dječjeg vrtića Osmjeh iznos od 53.266,00 kn.Kod Općine StarigradObveze za rashode poslovanja iznose 370.211,00 kn, od čega su nedospjele obveze 348.100,00 kn i dospjele obveze 22.112,00 kn. Ostale tekuće obveze najvećim dijelom odnosi se na Obveze za porez na dodanu vrijednost čije je dospijeće plaćanja u siječnju 2019. godine. Obveze za nabavu nefinancijske imovine iznose 154.076,00 kn od čega su dospjele obveze 15.860,00 kn i nedospjele obveze 138.216,00 kn. Obveze za kredite i zajmove odnose se na obveze za primljeni kredit Hrvatske banke za obnovu i razvoj koje na dan 31. prosinca 2018. godine iznose 82.715,00 kn sa dospijećem dok kraja 2019. godine.Naplaćeni prihodi budućih razdoblja (AOP 222) odnose se na prihode od jamčevina u iznosu od 6.713,00 koja će biti raspoređena u 2019. godini. Kod Dječjeg vrtića Osmjeh navedni iznos se odnosi na obveze za rashode poslovanja koje su sve nedospjele obveze.

**AOP 223 Vlastiti izvori -** U odnosu na prethodnu godinu kod Općine Starigrad vlastiti izvori su se smanjili i iznose 270.174.773,00 kn. Do smanjenja dolazi zbog smanjenja obračunatih prihoda poslovanja i prihoda od prodaje nefinancijske imovine sukladno provedenom ispravku vrijednosti potraživanja.Sukladno članku 82. Pravilnika o proračunskom računovodstvu i računskom planu izvršena jekorekcija rezultata na računu 922 . Korigiran je rezultat za iznos od 576.000,00 kn dobivene kapitalne pomoći koja je utrošena za nabavu dugotrajne nefinancijske imovine zaduženjem računa viška prihoda poslovanja, a odobravanjem računa manjka prihoda od nefinancijske imovine. Podatak u Bilanci je naveden nakon provedene korekcije rezultata.Na dan 31. prosinca 2018. godine višak prihoda poslovanja iznosi 39.41.937.192,00kn. Manjak prihoda od nefinancijske imovine iznosi 37.839.696,00 kn i manjak primitaka od financijske imovine 972.151,00,00 kn što ukupno iznosi 38.811.947,00 kn. Višak prihoda za raspored u sljedećoj proračunskoj godini iznosi 3.125.345,00 kn. Kod Dječjeg vrtića Osmjeh vlastiti izvori su se povećali. Na dan 31. prosinca 2018. godine višak prihoda poslovanja iznosi 20.587,00 kn što je ujedno i višak prihoda za raspored u sljedećoj proračunskoj godini.

**AOP 244 i 245 Izvanbilančni zapisi** – Odnose se u cjelosti na Općinu Starigrad i to na stanje jamstva za komunalno poduzeće Argyruntum d.o.o. u iznosu od 600.000,00 kn, naknadu za uređenje vode koju obračunavamo i naplaćujemo u korist Hrvatskih vode i ta potraživanja su evidentirana kao izvanbilančni zapis u iznosu od 939.152,33 kn. U izvanbilančnim zapisima nalazi se i ukupna vrijednost potencijalnih obveza po sudskim sporovima u iznosu od 1.197.698,02 kn. U izvanbilančnim zapisima nalazi se tuđa imovina koju Općina Starigrad ima na korištenju od Ministarstva gospodarstva, poduzetništva i obrta, Ravnateljstva za robne zalihe te joj je sadašnja vrijednost 21.366,76 kn. U odnosu na prethodnu godinu znatno je manji iznos zbog smanjenja vrijednosti potencijalnih obveza po sudskim sporovima.

**Bilješke uz obrazac P-VRIO:**

Pošto nije bilo promjena u vrijednosti i obujmu imovine i obveza ni kod Općine Starigrad, ni kod proračunskog korisnika dječjeg vrtića „Osmjeh“, ovaj obrazac je ostao prazan.

Starigrad Paklenica, 28. veljače 2019. godine

 Općinski načelnik:

Krste Ramić, dipl. oec.

Osoba za kontakt: Anita Milovac, mag. oec.

Telefon i e-mail za kontakt: 023 369 387, financije@opcina-starigrad.hr